title: 2011/586/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za pomorsko varnost za proračunsko leto 2009

text:
               27.9.2011

               SL

               Uradni list Evropske unije

               L 250/181

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za pomorsko varnost za proračunsko leto 2009
   (2011/586/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za pomorsko varnost za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), in zlasti člena 19 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0132/2011),

               1.

               podeli razrešnico izvršnemu direktorju Evropske agencije za pomorsko varnost glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 52.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/182

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za pomorsko varnost za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za pomorsko varnost za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), in zlasti člena 19 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0132/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršnemu direktorju Evropske agencije za pomorsko varnost podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                           —

                           ugotovil, da agenciji ni uspelo pripraviti večletnega delovnega programa in da njen delovni program ne ustreza proračunskim obveznostim,

                           —

                           ugotovil, da je Računsko sodišče, tako kot leta 2006 in 2007, znova ugotovilo, da so bile pravne obveznosti prevzete pred ustreznimi proračunskimi obveznostmi,

                           —

                           izrazil, da je zaskrbljujoče, da je Računsko sodišče ponovno ugotovilo visoko število proračunskih prenosov v letu 2008 (52 v letu 2008 in 32 v letu 2007),

               C.

               ker je proračun agencije za leto 2009 znašal 48 000 000 EUR, kar je 3,8 % manj kot v proračunskem letu 2008,

               1.

               pozdravlja dejstvo, da je Računsko sodišče ugotovilo, da so letni računovodski izkazi agencije za proračunsko leto 2009 zanesljivi in da so z njimi povezane transakcije kot celota zakonite in pravilne;

               2.

               je seznanjen z dejstvom, da je agencija iz proračuna Unije za leto 2009 prejela 44 335 000 EUR za prevzem obveznosti in 48 300 000 EUR za plačila;

      Uspešnost

               3.

               čestita agenciji, ker je marca 2010 sprejela svoj večletni delovni program za obdobje petih let;

               4.

               poleg tega poziva agencijo, naj preuči uvedbo Ganttovega diagrama v načrtovanje vseh svojih operativnih dejavnosti, da bi omogočili hiter prikaz časa, ki ga vsak uslužbenec porabi za projekt, in spodbudili pristop, usmerjen k doseganju rezultatov; zato poziva agencijo, naj organ za podelitev razrešnice obvesti o ukrepih, ki jih je agencija sprejela v zvezi s tem;

               5.

               znova poziva agencijo, da v razpredelnici, ki bo priložena prihodnjemu poročilu Računskega sodišča, predstavi primerjavo med dejavnostmi, izvedenimi v letu, ki ga obravnava razrešnica, in dejavnostmi, ki so bile izvedene v predhodnem proračunskem letu, da bi organ za podelitev razrešnice lahko bolje ocenil uspešnost centra v vmesnem obdobju;

      Proračunske prerazporeditve

               6.

               izraža zaskrbljenost, ker je Računsko sodišče ponovno ugotovilo visoko število proračunskih prerazporeditev v letu 2009 (49 v letu 2009, 52 v letu 2008 in 32 v letu 2007); v skladu s tem odločno poziva agencijo, naj izboljša načrtovanje in spremljanje ter s tem zmanjša število proračunskih prerazporeditev;

      Naknadne obveznosti

               7.

               poziva agencijo, naj dodatno zmanjša število naknadnih obveznosti (na primer pravnih obveznosti, ki so bile sprejete pred sprejetjem ustreznih proračunskih obveznosti); opozarja agencijo, da je od leta 2006 Računsko sodišče poročalo o kršitvah člena 62(1) okvirne finančne uredbe; ne glede na to pozdravlja, da si agencija prizadeva izboljšati te razmere z zagotavljanjem ad hoc usposabljanja za preprečevanje naknadnih obveznosti;

      Postopek za javna naročila

               8.

               odločno poziva agencijo, naj pravilno izvaja postopke javnega naročanja; z zadovoljstvom ugotavlja, da je agencija v letno poročilo za leto 2009 vključila posebno prilogo o postopkih s pogajanji, da bi obvestila proračunski organ,

      Človeški viri

               9.

               ugotavlja pomanjkljivosti pri postopkih izbire osebja, zaradi česar je ogrožena preglednost teh postopkov; zato odločno poziva agencijo, naj odpravi sedanje pomanjkljivosti, in sicer: pomanjkljivo spoštovanje anonimnosti kandidatov pri opravljanju pisnih preizkusov znanja, pomanjkljivo spoštovanje vnaprej določenih meril ter neusklajenost meril za uvrstitev kandidatov na ožji seznam;

      Notranja revizija

               10.

               opozarja, da mora izvršni direktor agencije dati na razpolago vsebino vseh priporočil notranjih revizij, ki jih je opravil notranji revizor v skladu s svojo obveznostjo poročanja organu za podelitev razrešnice, skupaj s povzetkom poročila službe za notranjo revizijo;

               11.

               je seznanjen, da je služba za notranjo revizijo opravila revizijo glede upravljanja flote plovil na področju pripravljenosti na onesnaženje, da se ocenita ustreznost in učinkovitost sistema notranje kontrole glede sistema za pripravljenost na onesnaženje z nafto in za odzivanje nanj; poziva agencijo, naj hitro začne izvajati „zelo pomembna“ priporočila službe za notranjo revizijo; poudarja, da je treba zlasti:

                           —

                           zagotoviti strateško načrtovanje in spremljanje zainteresiranih strani agencije s pregledom ostalih tveganj onesnaženja z nafto,

                           —

                           spoštovati upravne postopke,

                           —

                           preučiti razpoložljive možnosti upravljanja z opremo in ovrednotiti njihov finančni in operativni učinek,

                           —

                           dokumentirati odločitve o uporabi plovil;

               12.

               prav tako je seznanjen, da je služba za notranjo revizijo opravila revizijo nadaljnjih ukrepov glede izvajanja akcijskega načrta; ugotavlja, da priporočila službe za notranjo revizijo, ki jih agencija mora še vedno izvršiti, vključujejo: notranjo oceno tveganja; popis obstoječih notranjih postopkov, načrt napredovanja in izvajanja preostalih postopkov, evidenco izrednih postopkov in pregled sistema notranje kontrole;

               13.

               pozdravlja pobudo agencije iz leta 2008 o vzpostavitvi funkcije notranje revizije (oddelek za notranjo revizijo), ki je namenjena zagotavljanju podpore in svetovanju izvršnemu direktorju agencije in upravi na področju notranjega nadzora, ocenjevanja tveganja in notranje revizije; ugotavlja, da agencija ne uporablja oddelka za notranjo revizijo s polnim delovnim časom, ampak ga souporablja z Agencijo skupnosti za nadzor ribištva; glede tega je seznanjen, da je bil 17. junija 2008 z Agencijo skupnosti za nadzor ribištva podpisan sporazum o ravni storitev; meni, da je ta skupna služba primer najboljše prakse, ki bi jo morale spodbujati tudi ostale agencije;

               14.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 52.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 169.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Sveta o sprejetju stališča Sveta o predlogu spremembe proračuna Evropske unije št. 6 za proračunsko leto 2015

text:
               19.9.2015

               SL

               Uradni list Evropske unije

               C 310/2

         SKLEP SVETA
   o sprejetju stališča Sveta o predlogu spremembe proračuna Evropske unije št. 6 za proračunsko leto 2015
   (2015/C 310/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,
   ob upoštevanju naslednjega:

         SPREJEL NASLEDNJI SKLEP:
   Edini člen
   Stališče Sveta o predlogu spremembe proračuna Evropske unije št. 6 za proračunsko leto 2015 je bilo sprejeto 18. septembra 2015.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 18. septembra 2015

            Za Svet

            Predsednik

         C. DIESCHBOURG

      (1)  UL L 298, 26.10.2012, str. 1.

      (2)  UL L 69, 13.3.2015, str. 1.


title: Sklep Sveta z dne 8. novembra 1993 o poimenovanju Sveta po začetku veljavnosti Pogodbe o Evropski uniji (93/591 EU, Euratom, ESPJ, ES)

text:
Pomembno pravno obvestilo

|

31993D0591

Uradni list L 281 , 16/11/1993 str. 0018 - 0018 finska posebna izdaja: poglavje 1 zvezek 3 str. 0034  švedska posebna izdaja: poglavje 1 zvezek 3 str. 0034

		Sklep Svetaz dne 8. novembra 1993o poimenovanju Sveta po začetku veljavnosti Pogodbe o Evropski uniji(93/591 EU, Euratom, ESPJ, ES)Svet se odslej imenuje "Svet Evropske unije" in se ga bo s tem imenom navajalo zlasti v vseh aktih, ki jih bo sprejel, vključno z akti, sprejetimi pod naslovi V in VI Pogodbe o Evropski uniji; politične izjave, ki jih Svet sprejme v okviru skupne zunanje in varnostne politike, bodo torej sprejete v imenu "Evropske unije".V Bruslju, 8. novembra 1993Za SvetPredsednikW. Claes--------------------------------------------------


title: 2011/456/EU: Sklep Sveta z dne 18. julija 2011 o podpisu Sporazuma v imenu Evropske unije med Evropsko unijo in Avstralijo, ki spreminja Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo

text:
               26.7.2011

               SL

               Uradni list Evropske unije

               L 194/1

         SKLEP SVETA
   z dne 18. julija 2011
   o podpisu Sporazuma v imenu Evropske unije med Evropsko unijo in Avstralijo, ki spreminja Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo
   (2011/456/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo (1) (v nadaljnjem besedilu: Sporazum o vzajemnem priznavanju) je začel veljati 1. januarja 1999 (2).

               (2)

               Svet je 8. julija 2002 pooblastil Komisijo za začetek pogajanj z Avstralijo o spremembah Sporazuma o vzajemnem priznavanju. Pogajanja so se uspešno zaključila in Sporazum med Evropsko unijo in Avstralijo, ki spreminja Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo (v nadaljnjem besedilu: Sporazum) je bil parafiran v Bruslju 23. junija 2009.

               (3)

               Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost.

               (4)

               Sporazum bi bilo treba podpisati –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Avstralijo, ki spreminja Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo (v nadaljnjem besedilu: Sporazum) se odobri v imenu Unije, s pridržkom njegove sklenitve (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije, s pridržkom njegove sklenitve.
   Člen 3
   Ta sklep začne veljati na dan sprejetja.

      V Bruslju, 18. julija 2011

            Za Svet

            Predsednik

         M. DOWGIELEWICZ

      (1)  UL L 229, 17.8.1998, str. 3.

      (2)  UL L 5, 9.1.1999, str. 74.

      (3)  Besedilo Sporazuma bo objavljeno skupaj s sklepom o njegovi sklenitvi.


title: 2011/117/EU: Sklep Sveta z dne 18. januarja 2011 o sklenitvi Sporazuma med Evropsko unijo in Gruzijo o poenostavitvi izdajanja vizumov

text:
               25.2.2011

               SL

               Uradni list Evropske unije

               L 52/33

         SKLEP SVETA
   z dne 18. januarja 2011
   o sklenitvi Sporazuma med Evropsko unijo in Gruzijo o poenostavitvi izdajanja vizumov
   (2011/117/EU)
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije in zlasti člena 77(2)(a) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2010/706/EU (1) je bil dne 17. junija 2010 v imenu Evropske unije podpisan Sporazum med Evropsko unijo in Gruzijo o poenostavitvi izdajanja vizumov (v nadaljnjem besedilu: Sporazum), s pridržkom njegove poznejše sklenitve.

               (2)

               S Sporazumom se ustanovi skupni odbor, ki bi moral sprejeti svoj poslovnik. Primerno je zagotoviti poenostavljen postopek za oblikovanje stališča Unije v tem primeru.

               (3)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (2); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (4)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba skleniti –

         SPREJEL NASLEDNJI SKLEP:
   Člen 1
   Sporazum med Evropsko unijo in Gruzijo o poenostavitvi izdajanja vizumov (v nadaljnjem besedilu: Sporazum) se odobri.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo, pristojno, da v imenu Unije poda uradno obvestilo iz člena 14(1) Sporazuma, s čimer bo izraženo soglasje Unije, da je ta sporazum za njo zavezujoč (4).
   Člen 3
   Komisija, ki ji pomagajo strokovnjaki iz držav članic, zastopa Unijo v skupnem odboru, ustanovljenem na podlagi člena 12 Sporazuma.
   Člen 4
   Komisija po posvetovanju s posebnim odborom, ki ga imenuje Svet, sprejme stališče Unije v skupnem odboru o sprejetju njegovega poslovnika v skladu s členom 12(4) Sporazuma.
   Člen 5
   Ta sklep začne veljati na dan sprejetja.

      V Bruslju, 18. januarja 2011

            Za Svet

            Predsednik

         MATOLCSY Gy.

      (1)  UL L 308, 24.11.2010, str. 1.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      (4)  Datum začetka veljavnosti Sporazuma bo objavljen v Uradnem listu Evropske unije.
    ---documentbreak---

               25.2.2011

               SL

               Uradni list Evropske unije

               L 52/34

         SPORAZUM
   med Evropsko unijo in Gruzijo o poenostavitvi izdajanja vizumov
   EVROPSKA UNIJA (v nadaljnjem besedilu: Unija)
   in
   GRUZIJA
   (v nadaljnjem besedilu: pogodbenici) STA SE –
   V ŽELJI, da s poenostavitvijo izdajanja vizumov državljanom Gruzije spodbujata stike med ljudmi, kar je pomemben pogoj za stabilen razvoj gospodarskih, humanitarnih, kulturnih, znanstvenih in drugih vezi,
   S PONOVNO POTRDITVIJO namena vzpostavitve režima potovanj brez vizumov za svoje državljane kot dolgoročnega cilja, če bodo izpolnjeni vsi pogoji za dobro upravljano in varno mobilnost,
   OB UPOŠTEVANJU, da so vsi državljani Unije od 1. junija 2006 izvzeti iz vizumske obveznosti, kadar potujejo v Gruzijo za obdobje do 90 dni ali so v tranzitu preko ozemlja Gruzije,
   OB PRIZNAVANJU, da bi se v primeru ponovne uvedbe vizumske obveznosti za državljane Unije ali določene kategorije državljanov Unije s strani Gruzije enake poenostavitve, dodeljene po tem sporazumu državljanom Gruzije, na podlagi vzajemnosti samodejno uporabljale za zadevne državljane Unije,
   OB UPOŠTEVANJU, da se navedene vizumske obveznosti lahko uvedejo samo za vse državljane Unije ali določene kategorije državljanov Unije,
   OB PRIZNAVANJU, da poenostavitev vizumskih postopkov ne bi smela povzročiti nezakonite migracije, in ob posvečanju posebne pozornosti varnosti in ponovnemu sprejemu,
   OB UPOŠTEVANJU Protokola o stališču Združenega kraljestva in Irske glede območja svobode, varnosti in pravice ter Protokola o schengenskem pravnem redu, vključenem v okvir Evropske unije, ki je priložen k Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Združeno kraljestvo ter za Irsko,
   OB UPOŠTEVANJU Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Kraljevino Dansko –
   DOGOVORILI:
   Člen 1
   Namen in področje uporabe
   1.   Namen tega sporazuma je poenostaviti izdajanje vizumov državljanom Gruzije za načrtovano bivanje za največ 90 dni v obdobju 180 dni.
   2.   Če bo Gruzija ponovno uvedla vizumsko obveznost za državljane vseh držav članic ali določene kategorije državljanov vseh držav članic, se bodo enake poenostavitve, dodeljene po tem sporazumu državljanom Gruzije, na podlagi vzajemnosti samodejno uporabljale za zadevne državljane Unije.
   Člen 2
   Splošna določba
   1.   Poenostavitve vizumskih postopkov, določene v tem sporazumu, se za državljane Gruzije uporabljajo samo, če ti niso izvzeti iz vizumske obveznosti z zakoni in drugimi predpisi Unije ali držav članic, s tem sporazumom ali drugimi mednarodnimi sporazumi.
   2.   Nacionalno pravo Gruzije ali držav članic ali pravo Unije se uporablja za zadeve, ki jih ta sporazum ne zajema, kot na primer zavrnitev izdaje vizuma, priznanje potnih listin, dokazila o zadostnih sredstvih za preživljanje ter zavrnitev vstopa in ukrepi izgona.
   Člen 3
   Opredelitve pojmov
   V tem sporazumu:

               (a)

               „država članica“ pomeni vsako državo članico Unije, razen Kraljevine Danske, Irske in Združenega kraljestva;

               (b)

               „državljan Unije“ pomeni državljana države članice, kakor je opredeljena v točki (a);

               (c)

               „državljan Gruzije“ pomeni osebo, ki ima državljanstvo Gruzije v skladu z njeno nacionalno zakonodajo;

               (d)

               „vizum“ pomeni dovoljenje, ki ga izda država članica za tranzit čez ozemlje držav članic ali načrtovano bivanje na ozemlju teh držav članic, ki ne presega 90 dni v katerem koli obdobju 180 dni od datuma prvega vstopa na ozemlje držav članic;

               (e)

               „oseba, ki zakonito prebiva“ pomeni državljana Gruzije, ki ima dovoljenje oziroma je upravičen do bivanja na ozemlju države članice več kot 90 dni na podlagi zakonodaje Unije ali nacionalne zakonodaje.

         Člen 4
   Dokumentarna dokazila o namenu potovanja
   1.   Za naslednje kategorije državljanov Gruzije za utemeljitev namena potovanja v drugo pogodbenico zadostujejo naslednji dokumenti:

               (a)

               za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke, ki so na obisku pri državljanih Gruzije, ki zakonito prebivajo na ozemlju držav članic:

                           —

                           pisna prošnja osebe, ki vabi;

               (b)

               za člane uradnih delegacij, ki v skladu z uradnim povabilom Gruziji sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije:

                           —

                           dopis gruzijskega organa, ki potrjuje, da je prosilec član navedene delegacije in potuje na ozemlje države članice z namenom sodelovanja na zgoraj navedenih prireditvah; dopisu je priložena kopija uradnega povabila;

               (c)

               za učence, dijake, študente, podiplomske študente in spremljajoče učitelje, ki potujejo zaradi študija ali strokovnega izobraževanja, vključno v okviru programov izmenjav in drugih šolskih dejavnosti:

                           —

                           pisna prošnja ali potrdilo o vpisu univerze, visoke šole ali šole, ki vabi, dijaške ali študentske izkaznice ali potrdila o tečajih, ki jih bo oseba obiskovala;

               (d)

               za osebe, ki potujejo zaradi zdravljenja, in osebe, ki jih morajo spremljati:

                           —

                           uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja;

               (e)

               za novinarje in akreditirane osebe, ki jim pri tem delu pomagajo:

                           —

                           potrdilo ali drug dokument, ki ga izda strokovna organizacija in dokazuje, da je zadevna oseba kvalificiran novinar ali oseba, ki mu pomaga pri opravljanju tega dela, ter dokument, ki ga izda njegov delodajalec in navaja, da je namen potovanja opravljanje novinarskega dela ali pomoč pri tem delu;

               (f)

               za udeležence mednarodnih športnih prireditev in osebe, ki jih spremljajo v strokovni ekipi:

                           —

                           pisna prošnja organizacije, ki vabi, pristojnih organov, državnih športnih zvez ali nacionalnih olimpijskih komitejev držav članic;

               (g)

               za poslovneže in predstavnike poslovnih organizacij:

                           —

                           pisna prošnja subjekta, ki vabi: pravne osebe ali podjetja, organizacije, urada ali podružnice take pravne osebe ali podjetja, državnih in lokalnih organov držav članic ali organizacijskih odborov ali trgovinskih in industrijskih sejmov, konferenc in simpozijev, ki potekajo na ozemljih držav članic; prošnjo potrdi registrska zbornica Gruzije;

               (h)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                           —

                           pisna prošnja organizacije, ki vabi, ki potrjuje, da zadevna oseba sodeluje na prireditvi;

               (i)

               za predstavnike organizacij civilne družbe, kadar potujejo zaradi strokovnega izobraževanja, seminarjev, konferenc, tudi v okviru programov izmenjav:

                           —

                           pisna prošnja, ki jo izda organizacija, ki vabi, potrditev, da oseba zastopa organizacijo civilne družbe, in potrdilo ustreznega registra o ustanovitvi take organizacije, ki ga izda državni organ v skladu z nacionalno zakonodajo;

               (j)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav:

                           —

                           pisna prošnja organizacije, ki vabi, za udeležbo pri teh dejavnostih;

               (k)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Gruziji:

                           —

                           pisna prošnja nacionalnega podjetja ali združenja prevoznikov Gruzije za mednarodni cestni prevoz z navedbo namena, trajanja in pogostosti potovanj;

               (l)

               za udeležence uradnih programov izmenjav, ki jih organizirajo pobratena mesta:

                           —

                           pisna prošnja vodij uprave/županov teh mest ali občin;

               (m)

               za obisk vojaških in civilnih pokopališč:

                           —

                           uradni dokument, ki potrjuje obstoj in ohranitev groba ter družinsko ali drugo razmerje med prosilcem in pokopanim.

         2.   Pisna prošnja iz odstavka 1 tega člena vsebuje naslednje elemente:

               (a)

               za povabljeno osebo: ime in priimek, datum rojstva, spol, državljanstvo, številka potnega lista, čas in namen potovanja, število vstopov in po potrebi ime zakonca in otrok, ki spremljajo povabljeno osebo;

               (b)

               za osebo, ki vabi: ime, priimek in naslov;

               (c)

               za pravno osebo, podjetje ali organizacijo, ki vabi: polni naziv in naslov ter

                           —

                           če prošnjo izda organizacija ali organ – ime in priimek ter položaj osebe, ki prošnjo podpiše,

                           —

                           če vabi pravna oseba, podjetje, urad ali podružnica takšne pravne osebe ali podjetja s sedežem na ozemlju države članice – registrska številka, kakor jo zahteva nacionalno pravo zadevne države članice.

         3.   Za kategorije oseb iz odstavka 1 tega člena se vse kategorije vizumov izdajajo po poenostavljenem postopku, ne da bi se zahtevala kakršna koli druga utemeljitev, vabilo ali potrditev glede namena potovanja, ki ga zahteva zakonodaja držav članic.
   Člen 5
   Izdajanje vizumov za večkratni vstop
   1.   Diplomatsko-konzularna predstavništva držav članic izdajo vizume za večkratni vstop z veljavnostjo do pet let za naslednje kategorije državljanov:

               (a)

               za zakonce, otroke (vključno s posvojenimi), ki so mlajši od 21 let ali vzdrževani, in starše na obisku pri gruzijskih državljanih, ki zakonito prebivajo na ozemlju držav članic, z veljavnostjo, omejeno na obdobje veljavnosti njihovega dovoljenja za zakonito prebivanje;

               (b)

               za člane nacionalnih in regionalnih vlad ter ustavnega in vrhovnega sodišča, če s tem sporazumom niso izvzeti iz vizumske obveznosti, pri izvajanju njihovih nalog, z veljavnostjo, omejeno na njihov mandat, če je ta krajši od pet let;

               (c)

               za stalne člane uradnih delegacij, ki na podlagi uradnega povabila, naslovljenega na Gruzijo, redno sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije.

         2.   Diplomatsko-konzularna predstavništva držav članic izdajo vizume za večkratni vstop z veljavnostjo do enega leta za naslednje kategorije oseb pod pogoji, da so v prejšnjem letu pridobili najmanj en vizum, ga uporabljali v skladu z zakoni o vstopu in bivanju obiskane države članice ter da obstajajo razlogi za prošnjo za izdajo vizuma za večkratni vstop:

               (a)

               za člane uradnih delegacij, ki v skladu z uradnim povabilom redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (b)

               za predstavnike organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

               (c)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice;

               (d)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

               (e)

               za dijake, študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

               (f)

               za udeležence uradnih programov izmenjav, ki jih organizirajo pobratena mesta ali občine;

               (g)

               za osebe, ki morajo na redne obiske zaradi zdravljenja, in osebe, ki jih morajo spremljati;

               (h)

               za novinarje in akreditirane osebe, ki jim pri tem delu pomagajo;

               (i)

               za poslovneže in predstavnike poslovnih organizacij, ki redno potujejo v države članice;

               (j)

               za udeležence mednarodnih športnih prireditev in osebe, ki jih spremljajo v strokovni ekipi;

               (k)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Gruziji.

         3.   Diplomatsko-konzularna predstavništva držav članic izdajo vizume za večkratni vstop z veljavnostjo najmanj dveh let in največ pet let za kategorije oseb iz odstavka 2 tega člena pod pogoji, da so v prejšnjih dveh letih uporabljali enoletni vizum za večkratni vstop v skladu z zakoni o vstopu in bivanju države članice gostiteljice ter da so razlogi za prošnjo za izdajo vizuma za večkratni vstop še vedno veljavni.
   4.   Skupno trajanje bivanja oseb iz odstavkov 1 do 3 tega člena na ozemljih držav članic ne sme biti daljše od 90 dni v obdobju 180 dni.
   Člen 6
   Takse za obravnavanje prošenj za izdajo vizuma
   1.   Taksa za obravnavanje prošenj državljanov Gruzije za izdajo vizuma znaša 35 EUR.
   Zgoraj navedeni znesek se lahko ponovno prouči v skladu s postopkom iz člena 14(4).
   Če Gruzija ponovno uvede vizumsko obveznost za vse državljane Unije, taksa za vizum, ki jo zaračuna Gruzija, ni višja od 35 EUR ali dogovorjenega zneska, če se taksa spremeni v skladu s postopkom iz člena 14(4).
   2.   Kadar države članice sodelujejo z zunanjim ponudnikom storitev, se lahko zaračuna dodatna storitev. Pristojbina za storitve je sorazmerna s stroški, ki jih ima zunanji ponudnik storitev pri opravljanju svojih storitev in ne presega 30 EUR. Država(-e) članica(-e) ohrani(-jo) možnost za vse prosilce, da vloge predložijo neposredno na svojih konzulatih.
   3.   Oprostitve taks za obravnavanje prošenj za izdajo vizuma veljajo za naslednje kategorije državljanov:

               (a)

               upokojenci;

               (b)

               otroci, mlajši od 12 let;

               (c)

               člani nacionalnih in regionalnih vlad ter ustavnih in vrhovnih sodišč, če niso izvzeti iz vizumske obveznosti s tem sporazumom;

               (d)

               invalidi in po potrebi osebe, ki jih spremljajo;

               (e)

               bližnji sorodniki – zakonec, otroci (vključno s posvojenimi), starši (vključno s skrbniki), stari starši in vnuki, ki so na obisku pri državljanih Gruzije, ki zakonito prebivajo na ozemlju držav članic;

               (f)

               člani uradnih delegacij, ki v skladu z uradnim povabilom, naslovljenim na Gruzijo, sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (g)

               učenci, dijaki, študenti, podiplomski študenti in spremljajoči učitelji, ki potujejo zaradi študija ali strokovnega izobraževanja, vključno s programi izmenjav in drugimi šolskimi dejavnostmi;

               (h)

               novinarji in akreditirane osebe, ki jim pri tem delu pomagajo;

               (i)

               udeleženci mednarodnih športnih prireditev in osebe, ki jih spremljajo v strokovni ekipi;

               (j)

               predstavniki organizacij civilne družbe, kadar potujejo zaradi strokovnega izobraževanja, seminarjev, konferenc, tudi v okviru programov izmenjav;

               (k)

               udeleženci znanstvenih, kulturnih in umetniških dejavnosti, vključno z univerzitetnimi in drugimi programi izmenjav;

               (l)

               osebe, ki so predložile dokazila o nujnosti svojega potovanja iz humanitarnih razlogov, vključno zaradi prejema nujnega zdravljenja, in oseba, ki takšno osebo spremlja, ali zaradi udeležbe na pogrebu bližnjega sorodnika ali zaradi obiska bližnjega sorodnika, ki je hudo bolan.

         Člen 7
   Trajanje postopka za pridobitev vizuma
   1.   Diplomatsko-konzularna predstavništva držav članic sprejmejo odločitev na podlagi prošnje za izdajo vizuma v 10 koledarskih dneh od dneva prejema prošnje in dokumentov, potrebnih za izdajo vizuma.
   2.   Čas za sprejetje odločitve o prošnji za izdajo vizuma se lahko v posameznih primerih podaljša na do 30 koledarskih dni, zlasti kadar je potreben nadaljnji pregled prošnje.
   3.   Rok za sprejetje odločitve o prošnji za izdajo vizuma se lahko v nujnih primerih skrajša na dva delovna dneva ali manj.
   Člen 8
   Odhod v primeru izgubljenih ali ukradenih dokumentov
   Državljani Unije in Gruzije, ki so izgubili svoje osebne dokumente ali katerim so bili ti dokumenti ukradeni med bivanjem na ozemlju Gruzije ali držav članic, lahko zapustijo to ozemlje z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Gruzije brez vsakršnega vizuma ali drugega dovoljenja.
   Člen 9
   Podaljšanje vizuma v izrednih okoliščinah
   Obdobje veljavnosti izdanega vizuma in/ali bivanje za državljane Gruzije se podaljša, če je imetnik tega vizuma po mnenju pristojnega organa države članice predložil dokaze, da ozemlja države članice zaradi višje sile ali iz humanitarnih razlogov ni mogel zapustiti pred iztekom vizuma ali bivanja, dovoljenega na podlagi vizuma. Takšno podaljšanje je brezplačno.
   Člen 10
   Diplomatski potni listi
   1.   Državljani Gruzije, ki so imetniki veljavnih diplomatskih potnih listov, lahko vstopijo, zapustijo in so v tranzitu preko ozemelj držav članic brez vizumov.
   2.   Osebe iz odstavka 1 tega člena lahko bivajo na ozemlju držav članic do 90 dni v obdobju 180 dni.
   Člen 11
   Ozemeljska veljavnost vizumov
   Ob upoštevanju nacionalnih pravil in predpisov o nacionalni varnosti držav članic ter ob upoštevanju predpisov Unije o vizumih z omejeno ozemeljsko veljavnostjo imajo državljani Gruzije pravico do potovanj po ozemljih držav članic, ki je enakovredna pravici državljanov Unije.
   Člen 12
   Skupni odbor za upravljanje Sporazuma
   1.   Pogodbenici ustanovita skupni odbor strokovnjakov (v nadaljnjem besedilu: odbor), ki ga sestavljajo predstavniki Unije in Gruzije. Unijo zastopa Komisija, pomagajo pa ji strokovnjaki iz držav članic.
   2.   Naloge odbora so predvsem naslednje:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestaja po potrebi na zahtevo ene od pogodbenic in najmanj enkrat letno.
   4.   Odbor sprejme svoj poslovnik.
   Člen 13
   Povezava tega sporazuma z dvostranskimi sporazumi med državami članicami in Gruzijo
   Od začetka veljavnosti ima ta sporazum prednost pred določbami vseh dvostranskih ali večstranskih sporazumov ali dogovorov, ki so bili sklenjeni med posamezno državo članico in Gruzijo, če določbe slednjih sporazumov ali dogovorov zadevajo vprašanja, obravnavana v tem sporazumu.
   Člen 14
   Končne določbe
   1.   Pogodbenici ratificirata ali odobrita ta sporazum v skladu s svojimi postopki, Sporazum pa začne veljati prvi dan drugega meseca, ki sledi dnevu, ko zadnja pogodbenica uradno obvesti drugo o zaključku navedenih postopkov.
   2.   Z odstopanjem od odstavka 1 tega člena ta sporazum začne veljati šele na dan, ko začne veljati Sporazum med Evropsko unijo in Gruzijo o ponovnem sprejemu, če je ta dan poznejši od dneva iz odstavka 1 tega člena.
   3.   Ta sporazum se sklene za nedoločen čas, razen če je odpovedan v skladu z odstavkom 6 tega člena.
   4.   Ta sporazum se lahko spremeni s pisnim sporazumom pogodbenic. Spremembe začnejo veljati, ko se pogodbenici medsebojno uradno obvestita, da so zaključeni njuni nacionalni postopki, potrebni v ta namen.
   5.   Vsaka pogodbenica lahko začasno odloži izvajanje celotnega Sporazuma ali njegovega dela iz razlogov javnega reda, zaščite nacionalne varnosti ali varstva javnega zdravja. O odločitvi o začasni odložitvi izvajanja uradno obvesti drugo pogodbenico najpozneje 48 ur pred začetkom veljavnosti odločitve. Pogodbenica, ki je začasno odložila izvajanje tega sporazuma, nemudoma obvesti drugo pogodbenico o prenehanju obstoja razlogov za začasno odložitev izvajanja.
   6.   Vsaka pogodbenica lahko odpove ta sporazum s pisnim uradnim obvestilom drugi pogodbenici. Ta sporazum preneha veljati 90 dni po dnevu takega uradnega obvestila.

      V Bruslju, dne 17. junija 2010, v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in gruzijskem jeziku, pri čemer je vsako od teh besedil enako verodostojno.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Грузия
         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā –
         Gruzijos vardu
         Grúzia részéről
         Għall-Georġja
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         För Georgien

   PRILOGA

      PROTOKOL K SPORAZUMU O DRŽAVAH ČLANICAH, KI SCHENGENSKEGA PRAVNEGA REDA NE IZVAJAJO V CELOTI
      Tiste države članice, ki jih schengenski pravni red zavezuje, vendar še ne izdajajo schengenskih vizumov, v pričakovanju ustreznega sklepa Sveta izdajajo nacionalne vizume, katerih veljavnost je omejena na njihovo lastno ozemlje.
      V skladu z Odločbo št. 582/2008/ES Evropskega parlamenta in Sveta z dne 17. junija 2008 o uvedbi poenostavljenega režima kontrole oseb na zunanjih mejah na podlagi enostranskega priznanja določenih listin s strani Bolgarije, Cipra in Romunije kot enakovrednih njihovim nacionalnim vizumom za namene tranzita prek njihovih ozemelj (1) so bili sprejeti usklajeni ukrepi za poenostavitev tranzita imetnikov schengenskih vizumov in schengenskih dovoljenj za prebivanje po ozemlju držav članic, ki schengenskega pravnega reda še ne izvajajo v celoti.

      (1)  UL L 161, 20.6.2008, str. 30.
   SKUPNA IZJAVA O ČLENU 10 O DIPLOMATSKIH POTNIH LISTIH
   Evropska unija lahko uveljavlja delno začasno prenehanje izvajanja Sporazuma in zlasti člena 10 Sporazuma v skladu s postopkom, določenim v členu 14(5) Sporazuma, če druga pogodbenica zlorabi izvajanje člena 10 ali če izvajanje privede do grožnje za javno varnost.
   Če se izvajanje člena 10 začasno preneha, obe pogodbenici začneta posvetovanja v okviru skupnega odbora, ustanovljenega s Sporazumom, da bi rešili težave, ki so privedle do začasnega prenehanja.
   Obe pogodbenici za prednostno nalogo določata svojo zavezo za zagotovitev visoke stopnje varnosti dokumentov za diplomatske potne liste, zlasti z vključevanjem biometričnih identifikatorjev. Unija bo to zagotovila v skladu z zahtevami iz Uredbe Sveta (ES) št. 2252/2004 z dne 13. decembra 2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice (1).

      (1)  UL L 385, 29.12.2004, str. 1.
   SKUPNA IZJAVA O USKLADITVI PODATKOV O POSTOPKIH ZA IZDAJO VIZUMA ZA KRATKOROČNO BIVANJE IN DOKUMENTIH, KI JIH JE TREBA PREDLOŽITI S PROŠNJO ZA IZDAJO VIZUMA ZA KRATKOROČNO BIVANJE
   Ob priznavanju pomembnosti preglednosti za prosilce za vizum pogodbenici Sporazuma razmislita o možnosti izvajanja naslednjih ukrepov:

               —

               za prosilce je treba zbrati splošne informacije o postopkih in pogojih za prošnje za izdajo vizuma, o vizumih ter veljavnosti izdanih vizumov;

               —

               Evropska unija bo sestavila seznam minimalnih zahtev za zagotovitev, da imajo gruzijski prosilci na voljo usklajene in enotne osnovne informacije ter da se od njih zahteva predložitev načeloma enakih dokazil.

         Zgoraj omenjene informacije je treba razširiti v javnosti (na oglasnih deskah konzulatov, v obliki letakov, na spletnih straneh itd.).
   SKUPNA IZJAVA GLEDE DANSKE
   Pogodbenici sta seznanjeni, da se Sporazum ne uporablja za postopke za izdajanje vizumov na diplomatsko-konzularnih predstavništvih Kraljevine Danske.
   V teh okoliščinah je zaželeno, da organi Danske in Gruzije nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor so v Sporazumu med Evropsko unijo in Gruzijo.
   SKUPNA IZJAVA GLEDE ZDRUŽENEGA KRALJESTVA IN IRSKE
   Pogodbenici sta seznanjeni, da se Sporazum ne uporablja za ozemlje Združenega kraljestva in Irske.
   V teh okoliščinah je zaželeno, da organi Združenega kraljestva, Irske ter Gruzije sklenejo dvostranska sporazuma o poenostavitvi izdajanja vizumov.
   SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA
   Pogodbenici sta seznanjeni s tesnimi odnosi med Evropsko unijo ter Norveško, Islandijo, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi teh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Norveške, Islandije, Švice in Lihtenštajna ter Gruzije nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Unijo in Gruzijo.
   IZJAVA EVROPSKE UNIJE O POENOSTAVITVAH ZA DRUŽINSKE ČLANE
   Evropska unija je seznanjena s predlogom Gruzije, da se širše opredeli pojem družinskih članov, ki bi morali biti upravičeni do poenostavljenih vizumskih postopkov, pa tudi s pomenom, ki ga Gruzija pripisuje poenostavitvi gibanja te kategorije oseb.
   Da bi olajšala mobilnost večjega števila oseb, ki imajo družinske vezi (zlasti sestre, bratje in njihovi otroci) z državljani Gruzije, ki zakonito prebivajo na ozemljih držav članic, Evropska unija poziva konzularna predstavništva držav članic, da v celoti izkoristijo obstoječe možnosti pravnega reda Unije za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci, izvzetje iz plačila takse za obravnavo prošnje in po potrebi izdajanje vizumov za večkratni vstop.
   IZJAVA EVOPSKE UNIJE O ZAČASNEM PRENEHANJU IZVAJANJA SPORAZUMA O POENOSTAVITVI VIZUMSKIH POSTOPKOV
   Če bo Gruzija v nasprotju s členom 1(2) Sporazuma ponovno uvedla vizumsko obveznost za državljane ene ali več držav članic Evropske unije ali nekaterih kategorij teh državljanov, bo Unija začasno prenehala izvajati Sporazum.
   SKUPNA IZJAVA O SODELOVANJU NA PODROČJU POTNIH LISTIN
   Pogodbenici soglašata, da naj skupni odbor, ustanovljen v skladu s členom 12 Sporazuma, pri spremljanju izvajanja Sporazuma oceni učinek ravni varnosti zadevnih potnih listin na delovanje Sporazuma. Zato pogodbenici soglašata, da se bosta redno obveščali o ukrepih, sprejetih za preprečevanje pridobivanja več potnih listin pod različnimi imeni, o razvoju tehničnih vidikov varnosti potnih listin in o postopku preverjanja identitete oseb ob izdaji potnih listin.


title: 2010/549/EU: Sklep Evropskega parlamenta z dne 5. maja 2010 o zaključku poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije (Frontex) za proračunsko leto 2008

text:
               25.9.2010

               SL

               Uradni list Evropske unije

               L 252/217

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije (Frontex) za proračunsko leto 2008
   (2010/549/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za upravljanje in operativno sodelovanje na zunanjih mejah držav članic za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (3), zlasti člena 30,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0085/2010),

               1.

               odobri zaključek poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2008;

               2.

               naroči svojemu predsedniku, naj ta sklep posreduje izvršnemu direktorju Evropske agencije za upravljanje in operativno sodelovanje na zunanjih mejah držav članic, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 38.

      (2)  UL L 248, 16.9.2002, str. 1.

      (3)  UL L 349, 25.11.2004, str. 1.

      (4)  UL L 357, 31.12.2002, str. 72.


title: Odločba Komisije z dne 15. oktobra 1999 o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov (notificirano pod dokumentarno številko K(1999) 3333)Besedilo velja za EGP

text:
Pomembno pravno obvestilo

|

31999D0710

Uradni list L 281 , 04/11/1999 str. 0082 - 0084

		Odločba Komisijez dne 15. oktobra 1999o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov(notificirano pod dokumentarno številko K(1999) 3333)(Besedilo velja za EGP)(1999/710/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(1) Odločbe,(1) ker sestavlja Odločba Sveta 79/542/EGS [3], kakor je bila nazadnje spremenjena z Odločbo Komisije 1999/417/ES [4], seznam tretjih držav, iz katerih države članice dovolijo uvoz svežega mesa in mesnih izdelkov;(2) ker določa Direktiva Sveta 94/65/EGS [5] zahteve za proizvodnjo, dajanje v promet in uvoz mletega mesa in mesnih pripravkov;(3) ker je Komisija prejela od nekaterih tretjih držav sezname obratov z zagotovili, da v celoti izpolnjujejo primerne javnozdravstvene zahteve Skupnosti in da se v primeru neizpolnjevanja navedenih zahtev s strani katerega izmed obratov, začasno opustijo njegove uvozne dejavnosti v Evropsko skupnost;(4) ker Komisija ni mogla preveriti v vseh zadevnih tretjih državah skladnosti njihovih obratov z zahtevami Skupnosti in veljavnosti zagotovil, podanih s strani pristojnih organov;(5) ker je treba, da se omogoči trgovina z mletim mesom in mesnimi pripravki iz navedenih držav, določiti seznam zgoraj navedenih obratov;(6) ker se torej v zvezi z nekaterimi državami lahko sestavijo začasni seznami obratov, ki proizvajajo sesekljano meso in mesne pripravke, v skladu s postopkom iz Odločbe 95/408/EGS;(7) ker so ukrepi iz te odločbe v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Države članice dovolijo uvoz mletega mesa in mesnih pripravkov iz obratov, navedenih v Prilogi k tej odločbi.2. Za uvoz mletega mesa in mesnih pripravkov ostanejo v veljavi veterinarske določbe Skupnosti, sprejete drugje.Člen 2Ta odločba začne veljati 20. oktobra 1999.Člen 3Ta odločba je naslovljena na države članice.V Bruslju, 15. oktobra 1999Za KomisijoDavid ByrneČlan Komisije[1] UL L 243, 11.10.1995, str. 17.[2] UL L 289, 28.10.1998, str. 36.[3] UL L 146, 14.6.1979, str. 15.[4] UL L 159, 25.6.1999, str. 56.[5] UL L 368, 31.12.1994, str. 10.--------------------------------------------------ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER VIRKSOMHEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ETABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: carne picada y preparados de carneProdukt: hakket kød og tilberedt kødErzeugnis: Hackfleisch/Faschiertes und FleischzubereitungenΠροϊόν: κιμάδες και παρασκευάσματα κρέατοςProduct: minced meat and meat preparationsProduit: viandes hachees et préparations de viandeProdotto: carni macinate e preparazioni di carniProduct: gehakt vlees en vleesbereidingenProduto: carnes picadas e preparados de carnesTuote: jauhettu liha ja lihavalmisteetVaruslag: malet kött och köttberedningar1 = Referencia nacionalNational referenceNationaler CodeΕθνικός αριθμός έγκρισηςNational referenceReference nationaleRiferimento nazionaleNationale codeReferźncia nacionalKansallinen referenssiNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittaStadCidadeKaupunkiStad4 = RegiónRegionRegion?εριοχήRegionRegionRegioneRegioRegiaoAlueRegion5 = ActividadAktivitetTätigkeitE?δος εγκατάστασηςActivityActiviteAttivitaActiviteitActividadeToimintamuotoVerksamhetMM = carne picadahakket kødHackfleisch/Faschiertesκιμάδωνminced meatviandes hacheescarni macinategehakt vleescarnes picadasjauhettu lihamalet köttMP = preparados de carnetilberedt kødFleischzubereitungenpαρασκεύασμα κρέατοςmeat preparationspreparations de viandepreparazioni di carnivleesbereidingenpreparados de carnesraakalihavalmisteetköttberedningar6 = Menciones especialesSærlige bemærkningerBesondere Bemerkungen?ιδικές παρατηρήσειςSpecial remarksMentions specialesNote particolariB.zondere opmerkingenMenções especiaisErikoismainintojaAnmärkningar7 * Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.* Lande og virksomheder, der opfylder alle betingelserne i artikel 2, stk. 1, i Rådets beslutning 95/408/EF.* Länder und Betriebe, die alle Anforderungen des Artikels 2 Absatz 1 der Entscheidung 95/408/EG des Rates erfüllen.* Χώρες και εγκαταστάσεις που πληρούν τις προϋποθέσεις του άρθρου 2 παράγραφος 1 της απόφασης 95/408/ΕΚ του Συμβουλίου.* Countries and establishments complying with all requirements of Article 2(1) of Council Decision 95/408/EK.* Pays et établissements remplissant l’ensemble des dispositions de l’article 2, paragraphe 1, de la décision 95/408/CE du Conseil.* Paesi e stabilimenti che ottemperano a tutte le disposizioni dell’articolo 2, paragrafo 1, della decisione 95/408/CE del Consiglio.* Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.* Países e estabelecimentos que respeitam todas as exigências do n.o 1 do artigo 2.o da Decisćo 95/408/CE do Conselho.* Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.* Länder och anläggningar som uppfyller alla krav i artikel 2.1 i rådets beslut 95/408/EG.País: ARGENTINALand: ARGENTINALand: ARGENTINIENΧώρα: ΑΡΓΕΝΤΙΝΗCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 | 5 | 6 |13 | Swift Armour SA | V. Gdor Gálvez | Santa Fe | MM, MP | 7 |18 | Quickfood SA | Martínez | Santa Fe | MM, MP | 7 |1014 | Quickfood SA | San Jorge | Santa Fe | MM, MP | 7 |1311 | Frimat SA | Santa Fe | Santa Fe | MM, MP | 7 |1918 | Cocarsa SA | San Fernando | Buenos Aires | MM, MP | 7 |1920 | Rioplatense | Gral. Pacheco | Buenos Aires | MM, MP | 7 |2062 | Finexcor SA | Bernal | Buenos Aires | MM, MP | 7 |2067 | Cepa SA | Pontevedra | Buenos Aires | MM, MP | 7 |2082 | Arre Beef SA | Pérez Millán | Buenos Aires | MM, MP | 7 |3235 | MC Key Argentina SA | Garin | Buenos Aires | MM, MP | 7 |--------------------------------------------------


title: Sklep Sveta 2006/666/SZVP z dne 15. septembra 2006 o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja

text:
               4.10.2006

               SL

               Uradni list Evropske unije

               L 273/8

         SKLEP SVETA 2006/666/SZVP
   z dne 15. septembra 2006
   o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 7. junija 2006 sprejel Skupni ukrep 2006/407/SZVP (1) o spremembi in podaljšanju Skupnega ukrepa 2005/643/SZVP o vzpostavitvi Nadzorne misije Evropske unije v Acehu (Indonezija) (Nadzorna misija v Acehu – NMA) za nadaljnje obdobje treh mesecev, in sicer do 15. septembra 2006.

               (2)

               Svet je istega dne sprejel tudi Sklep 2006/448/SZVP (2) o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja, in sicer za tri mesece, do 15. septembra 2006.

               (3)

               Indonezijska vlada je 21. julija 2006 pozvala Evropsko unijo (EU), naj mandat NMA še zadnjič podaljša za tri mesece, in sicer do 15. decembra 2006.

               (4)

               Podaljšanje Sporazuma v obliki izmenjave pisem za obdobje treh mesecev, do 15. decembra 2006, je treba odobriti v imenu Evropske unije –

         SKLENIL:
   Člen 1
   V imenu Evropske unije se odobri podaljšanje Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja, in sicer za obdobje treh mesecev, do 15. decembra 2006.
   Besedilo izmenjanih pisem o podaljšanju je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Izmenjave pisem, ki je zavezujoč za Evropsko unijo (3).
   Člen 3
   Ta sklep se objavi v Uradnem listu Evropske unije.
   Člen 4
   Ta sklep začne učinkovati z dnem sprejetja.

      V Bruslju, 15. septembra 2006

            Za Svet

            Predsednik

         E. TUOMIOJA

      (1)  UL L 158, 10.6.2006, str. 20.

      (2)  UL L 176, 30.6.2006, str. 107.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               4.10.2006

               SL

               Uradni list Evropske unije

               L 273/9

         PREVOD
   IZMENJAVA PISEM
   o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja
   Džakarta, 21. julija 2006
   Spoštovana Ekscelenca,
   dovolite, da v imenu vlade Republike Indonezije izrazim našo hvaležnost Evropski uniji v zvezi z Nadzorno misijo v Acehu (NMA) in za izredno vlogo, ki jo je odigrala vse od napotitve misije v provinci Nanggroe Aceh Darussalam (NAD).
   Sedaj, ko je bila v okviru mirne rešitve vprašanja Aceha dosežena ena najpomembnejših faz, namreč sprejetje novega zakona o upravljanju Aceha v indonezijskem parlamentu, se prebivalci Aceha pripravljajo na uresničitev njihove državljanske in politične pravice, tj. na sodelovanje na lokalnih volitvah, ki bodo potekale novembra 2006.
   V čast mi je, da vas v tej zvezi lahko obvestim, da se je vlada Republike Indonezije odločila Evropsko unijo pozvati, naj še zadnjič podaljša svojo prisotnost v NAD, in sicer za obdobje od 16. septembra 2006 do bodisi 15. decembra 2006 bodisi datuma pred tem, ki bi sledil lokalnim volitvam v NAD, načrtovanim za 22. november 2006. Inodnezijska vlada želi odločitev o enem ali drugem zaključnem datumu tega podaljšanja prepustiti Vaši ekselenci.
   V tem obdobju bo NMA opravljala naloge, ki so zanjo določene v členu 5.1 in v odstavkih (g) in (h) člena 5.2 Memoranduma o soglasju med vlado Republike Indonezije in Gibanjem za svobodni Aceh (FAM) z dne 15. avgusta 2005.
   V obdobju tega zadnjega podaljšanja bodo status, privilegiji in imunitete NMA enaki tistim, ki so določeni v medsebojno izmenjanih pismih z dne 14. septembra 2005 oziroma 3. oktobra 2005, ki predstavljata pravno zavezujoč instrument med vlado Republike Indonezije in Evropsko unijo.
   Prav tako imam čast predlagati, v kolikor je podani predlog za Evropsko unijo sprejemljiv, da bi to pismo in vaš pritrdilni odgovor skupaj predstavljala pravno zavezujoč instrument med vlado Republike Indonezije in Evropsko unijo. Ta instrument začne veljati 16. septembra 2006, izteče pa se najkasneje 15. decembra 2006. Vlada Republike Indonezije ta pravni okvir utemeljuje z indonezijskim Zakonom št. 2/1982 z dne 25. januarja 1982 o ratifikaciji Konvencije o posebnih misijah iz leta 1969.
   Nadalje bi vam želel v skladu s tistim, kar je bilo dogovorjeno in je zapisano v odstavku 1.2.7 MoS iz Helsinkov, namreč da „bodo k spremljanju volitev v Acehu povabljeni zunanji opazovalci“, predlagati, naj Evropska unija napoti svoje opazovalce v času priprav in volitev v NAD. Indonezija se je o časovnem okviru, obsegu pooblastil in drugih važnih zadevah, ki se tičejo prisotnosti teh opazovalcev, pripravljena pogovarjati ob popolnem sodelovanju z lokalno volilno komisijo, kakor v preteklosti.
   Prepričan sem, da lahko vzpostavljeno konstruktivno sodelovanje v prizadevanjih za miroljubno, celovito in trajno rešitev vprašanj v zvezi z Acehom v okviru enotne Republike Indonezije gojimo še naprej in ga okrepimo.
   V pričakovanju vašega pozitivnega odgovora.
   S spoštovanjem,

         dr. N. Hassan Wirajuda

   Bruselj, 15. septembra 2006
   Spoštovana Ekscelenca,
   v čast mi je, da se lahko sklicujem na vaše pismo z dne 21. julija 2006, v katerem nam sporočate, da se je vlada Republike Indonezije odločila Evropsko unijo povabiti, naj še zadnjič podaljša svojo prisotnost v provinci Nanggroe Aceh Darussalam (NAD) za obdobje treh mesecev, in sicer od 16. septembra 2006 do 15. decembra 2006.
   Z zadovoljstvom potrjujem, da se je Evropska unija odločila sprejeti to povabilo.
   Potrjujem, da bo v skladu s pogoji iz izmenjanih pisem z dne 14. septembra 2005 oziroma 3. oktobra 2005, ki predstavljata pravno zavezujoč instrument med vlado Republike Indonezije in Evropsko unijo, ta instrument podaljšan do 15. decembra 2006.
   V tem obdobju bo delovanje NMA obsegalo naloge, ki so zanjo določene v členu 5.1 in v odstavkih (g) in (h) člena 5.2 Memoranduma o soglasju med indonezijsko vlado in Gibanjem za svobodni Aceh (FAM) z dne 15. avgusta 2005.
   Prav tako imam čast potrditi, da vaše pismo in to pismo skupaj predstavljala pravno zavezujoč instrument med vlado Republike Indonezije in Evropsko unijo. Ta instrument začne veljati 16. septembra 2006, izteče pa se 15. decembra 2006.
   Dovolite mi, da ob tej priložnosti ponovno izrazim zadovoljstvo EU z napredovanjem mirovnega procesa v Acehu in potrdim, da Evropska unija ostaja zavezana podpori miroljubnemu, celovitemu in trajnemu razreševanju vprašanj v zvezi z Acehom.
   Sprejmite izraze mojega globokega spoštovanja.
   S spoštovanjem,

         Javier Solana


title: Sklep št. 803/2004/ES evropskega parlamenta in Sveta z dne 21. aprila 2004 o sprejetju akcijskega programa Skupnosti (2004 do 2008) za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin (program Daphne II)

text:
Pomembno pravno obvestilo

|

32004D0803

Uradni list L 143 , 30/04/2004 str. 0001 - 0008

		Sklep št. 803/2004/ES evropskega parlamenta in Svetaz dne 21. aprila 2004o sprejetju akcijskega programa Skupnosti (2004 do 2008) za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin (program Daphne II)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 152 Pogodbe,ob upoštevanju predloga Komisije,ob upoštevanju mnenja Evropskega ekonomsko-socialnega odbora [1],ob upoštevanju mnenja Odbora regij [2],v skladu s postopkom, določenim v členu 251 Pogodbe [3],ob upoštevanju naslednjega:(1) Fizično, spolno in psihično nasilje nad otroki, mladimi in ženskami, vključno z grožnjami s tovrstnimi dejanji, prisilo ali samovoljnim odvzemom prostosti, ki se pojavlja v javnem ali zasebnem življenju, predstavlja kršitev njihovih pravic do življenja, varnosti, svobode, dostojanstva ter telesne in čustvene integritete, pa tudi resno nevarnost za telesno in duševno zdravje žrtev takega nasilja. Učinki takega nasilja so tako razširjeni po Skupnosti, da predstavljajo resnično nevarnost za zdravje in ovirajo uživanje varnega, svobodnega in pravičnega državljanstva.(2) Pomembno in potrebno je zavedati se resnih takojšnjih in dolgoročnih učinkov nasilja na zdravje, psihološki in socialni razvoj ter na enake možnosti vpletenih, posameznikov, družin in skupnosti ter visokih socialnih in gospodarskih stroškov za družbo kot celoto.(3) Glede na opredelitev pojma Svetovne zdravstvene organizacije je zdravje stanje popolne telesne, duševne in socialne blaginje ter ne le odsotnost bolezni ali hibe. Resolucija Svetovne zdravstvene organizacije, sprejeta na njeni 49. skupščini v Ženevi leta 1996, razglaša nasilje za največji svetovni zdravstveni problem. Svetovno poročilo o nasilju in zdravju, ki ga je Svetovna zdravstvena organizacija predstavila 3. oktobra 2002 v Bruslju, priporoča primarne preventivne ukrepe, krepitev ukrepov za žrtve nasilja ter izboljšanje sodelovanja in izmenjave informacij o preprečevanju nasilja.(4) Ta načela so priznana v številnih konvencijah, deklaracijah in protokolih pomembnih mednarodnih organizacij in institucij, kakršni so Združeni narodi, Mednarodna organizacija dela, Svetovna konferenca o ženskah in Svetovni kongres proti komercialnemu spolnemu izkoriščanju otrok. To pomembno delo, ki ga opravljajo mednarodne organizacije, bi moralo dopolnjevati delo Skupnosti. Dejansko člen 3(1)(p) Pogodbe predpisuje, da se v ukrepe Skupnosti vključi prispevek k doseganju visoke ravni varovanja zdravja.(5) Listina Evropske unije o temeljnih pravicah [4] med drugim znova potrjuje pravico do dostojanstva, enakosti in solidarnosti. Vključuje številne posebne določbe za varovanje in spodbujanje telesne in duševne integritete, enako obravnavanje moških in žensk, pravice otroka in nediskriminacijo, pa tudi za prepoved nehumanega ali ponižujočega ravnanja, suženjstva in prisilnega dela ter dela otrok.(6) Evropski parlament je pozval Komisijo, med drugim z resolucijama z dne 19. maja 2000 o sporočilu Komisije Svetu in Evropskemu parlamentu z naslovom "Za nadaljnje ukrepe v boju proti trgovini z ženskami" [5] in z dne 20. septembra 2001 o pohabljanju ženskih spolnih organov [6], da pripravi in izvede akcijske programe za boj proti nasilju.(7) Akcijski program iz Sklepa št. 293/2000/ES Evropskega parlamenta in Sveta z dne 24. januarja 2000 o sprejetju akcijskega programa Skupnosti (program Daphne) (2000 do 2003) o preventivnih ukrepih za boj proti nasilju nad otroki, mladimi in ženskami [7] je pripomogel k ozaveščanju v Evropski uniji ter povečal in uskladil sodelovanje med organizacijami v državah članicah, ki delujejo na področju boja proti nasilju.(8) Odziv na program Daphne je bil izjemen, jasno pa je, da je program odgovor na pereče potrebe prostovoljnega sektorja. Financirani projekti že imajo multiplacijski učinek na dejavnosti nevladnih organizacij in institucij v Evropi. Ta program je znatno prispeval k razvoju politike EU na področju boja proti nasilju, trgovini z ljudmi, spolnim zlorabam in pornografiji, katere učinki segajo daleč čez meje Evropske unije, kakor je bilo navedeno v vmesnem poročilu o programu Daphne.(9) V Resoluciji z dne 4. septembra 2002 o vmesnem pregledu programa Daphne [8] Evropski parlament poudarja, da ta program izpolnjuje osnovno potrebo po učinkovitih strategijah za boj proti nasilju in da se mora nadaljevati še po letu 2003, ter poziva Komisijo, naj predloži predlog za nov akcijski program, ki bo vključeval vse izkušnje, pridobljene po letu 1997, in ki so mu dodeljena ustrezna sredstva.(10) Priporočljivo je, da se zagotovi nadaljevanje projektov v okviru programa Daphne za nadaljnjo graditev na temeljih pridobljenih izkušenj in za zagotavljanje možnosti za spodbujanje evropske dodane vrednosti, ki izhaja iz teh izkušenj, v ta namen pa je treba uvesti drugo fazo programa, v nadaljnjem besedilu "program Daphne II".(11) Skupnost lahko prispeva dodano vrednost ukrepom držav članic, ki se nanašajo na preprečevanje nasilja, vključno z zlorabljanjem in spolnim izkoriščanjem otrok, mladih ljudi in žensk, ter na zaščito žrtev in ogroženih skupin z razširjanjem in izmenjavo informacij in izkušenj, s spodbujanjem novega prijema, skupno določitvijo prednostnih nalog, razvojem mrežnega povezovanja, kadar je to primerno, z izbiro projektov na ravni Skupnosti ter spodbujanjem in pritegnitvijo vseh vpletenih strani. Ti ukrepi bi morali zajeti tudi otroke in ženske, pripeljane v države članice prek trgovine z ljudmi. Skupnost lahko tudi opredeli in spodbudi dobro prakso.(12) Program Daphne II lahko prispeva dodano vrednost z opredelitvijo in spodbujanjem dobre prakse, spodbujanjem novosti in z izmenjavo pomembnih izkušenj glede ukrepov držav članic, vključno z izmenjavo informacij o različnih zakonih, sankcijah in doseženih rezultatih. Za dosego ciljev tega programa in kar najbolj učinkovito uporabo razpoložljivih sredstev je treba področja dela previdno določiti z izbiro projektov, ki ponujajo večjo dodano vrednost Skupnosti ter kažejo na preizkušanje in razširjanje novih idej za preprečevanje nasilja in boj proti njemu z multidisciplinarnim prijemom.(13) Ker države članice ne morejo zadostno doseči ciljev predlaganih ukrepov, namreč preprečevati vse oblike nasilja nad otroki, mladimi in ženskami ter bojevati se proti temu nasilju, in jih je zaradi potrebe po usklajenem in multidisciplinarnem prijemu, ki daje prednost postavljanju nadnacionalnih okvirov za usposabljanje, informiranje, preučevanje in izmenjavo dobre prakse, in zaradi izbire projektov na ravni Skupnosti tako laže doseči na ravni Skupnosti, lahko Skupnost sprejme ukrepe v skladu z načelom subsidiarnosti, določenim v členu 5 Pogodbe. V skladu z načelom sorazmernosti iz navedenega člena ta sklep ne presega tistega, kar je potrebno za dosego teh ciljev.(14) Program Daphne II bi moral trajati pet let, da se zagotovi dovolj časa za izvedbo ukrepov, s katerimi se dosežejo postavljeni cilji, ter za zbiranje in vključevanje v dobro prakso naukov in izkušenj, pridobljenih v celotni Evropski uniji.(15) Ukrepi, potrebni za izvajanje tega sklepa, bi morali biti sprejeti v skladu s Sklepom Sveta 1999/468/ES z dne 28. junija 1999 o določitvi postopkov za izvajanje izvedbenih pooblastil, prenesenih na Komisijo [9].(16) Ta sklep določa za celotno trajanje programa finančni okvir, ki je v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskih postopkov [10] glavni referenčni okvir za proračunski organ med letnim proračunskim postopkom –SKLENILA:Člen 1Vsebina in področje uporabeDruga faza programa Daphne za preprečevanje vseh oblik nasilja nad otroki, mladimi in ženskami in boj proti njemu ter za zaščito žrtev in ogroženih skupin (program Daphne II) se uvede za obdobje od 1. januarja 2004 do 31. decembra 2008. Lahko se podaljša.V programu Daphne II izraz "otroci" vključuje adolescente do 18. leta starosti, v skladu z mednarodnimi instrumenti, ki se nanašajo na pravice otrok.Vendar pa se šteje, da je ciljna skupina projektov z ukrepi, ki so zlasti oblikovani v dobro skupin, kakršni so "najstniki" (starost od 13 do 19 let) ali osebe v starosti od 12 do 25 let, kategorija tako imenovanih "mladih".Člen 2Cilji programa1. Program Daphne II prispeva k splošnemu cilju vsem državljanom zagotoviti visoko raven zaščite pred nasiljem, vključno z varovanjem telesnega in duševnega zdravja.Cilj tega programa je preprečevanje vseh oblik nasilja, ki se pojavljajo v javni ali zasebni sferi, nad otroki, mladoletniki in ženskami ter boj proti nasilju s sprejemanjem preventivnih ukrepov in z zagotavljanjem podpore žrtvam in ogroženim skupinam, zlasti s preprečevanjem izpostavljenosti nasilju v prihodnje. Njegov nadaljnji cilj je zagotoviti pomoč nevladnim organizacijam in drugim organizacijam, ki delujejo na tem področju, in jih spodbujati.2. Namen ukrepov, ki jih je treba izvesti v okviru programa Daphne II in ki so določeni v prilogi, je:(a) spodbujati nadnacionalne ukrepe:(i) za vzpostavitev multidisciplinarnih omrežij, zlasti v podporo žrtvam nasilja in ogroženim skupinam;(ii) za zagotovitev širjenja temeljnega znanja, izmenjavo informacij ter opredelitev in razširjanje dobre prakse, vključno z usposabljanjem, študijskimi obiski in izmenjavo osebja;(iii) za ozaveščanje o nasilju pri ciljnih skupinah, kakršne so posebni poklici, pristojni organi in določeni krogi široke javnosti, zato da se izboljša razumevanje in spodbudi usvojitev nične strpnosti do nasilja ter spodbudi podpora žrtvam in poročanje o primerih nasilja pristojnim organom;(iv) za preučevanje pojavov, povezanih z nasiljem, in mogočih načinov njihovega preprečevanja ter za raziskovanje in obravnavanje osnovnih vzrokov nasilja na vseh ravneh družbe;(b) na pobudo Komisije izvajati dopolnilne ukrepe, kakršni so študije, oblikovanje kazalnikov, zbiranje podatkov, statistična obdelava glede na spol in starost, seminarji in srečanja strokovnjakov ali druge dejavnosti, namenjene utrjevanju temeljnega znanja o programu in razširjanju informacij, pridobljenih v okviru tega programa.Člen 3Dostop do programa1. Program Daphne II je odprt za sodelovanje javnih ali zasebnih organizacij in institucij (lokalni organi na pristojni ravni, univerzitetni oddelki in raziskovalni centri), ki delujejo na področju preprečevanja nasilja nad otroki, mladimi in ženskami in boja proti temu nasilju, ali zaščite pred njim, ali zagotavljanja podpore žrtvam, ali izvajanja ciljnih ukrepov za spodbujanje zavračanja takega nasilja, ali spodbujanja sprememb v odnosu in vedenju do ranljivih skupin in žrtev nasilja.2. V tem programu sodelujejo tudi:(a) države pristopnice, ki so podpisale Pristopno pogodbo z dne 16. aprila 2003;(b) države Efte/EGS v skladu s pogoji, določenimi v Sporazumu EGP;(c) Romunija in Bolgarija, za kateri se pogoji sodelovanja določijo v skladu z ustreznima evropskima sporazumoma, njunimi dodatnimi protokoli in sklepi posameznih pridružitvenih svetov;(d) Turčija, za katero se pogoji sodelovanja določijo v skladu z Okvirnim sporazumom med Evropsko skupnostjo in republiko Turčijo o splošnih načelih sodelovanja Republike Turčije v programih Skupnosti [11].3. Da se izpolnijo pogoji za financiranje v okviru tega programa, projekti vključujejo vsaj dve državi članici, trajajo največ dve leti in so usmerjeni na cilje, določene v členu 2.Člen 4Ukrepi v okviru programaProgram Daphne II vsebuje naslednje vrste ukrepov:(a) opredelitev in izmenjava dobre prakse in delovnih izkušenj zlasti za izvajanje preventivnih ukrepov in pomoč žrtvam;(b) primerjalne preiskave, študije in raziskave;(c) terensko delo z vključevanjem upravičencev, zlasti otrok in mladih, v vse faze oblikovanja, izvajanja in ocenjevanja projekta;(d) oblikovanje trajnih multidisciplinarnih omrežij;(e) usposabljanje in oblikovanje učnih modulov;(f) razvoj in izvajanje programov obravnavanja in podpore žrtvam in ogroženim osebam na eni strani ter storilcem na drugi strani, pri čemer se zagotavlja varnost žrtev;(g) razvoj in izvajanje ukrepov ozaveščanja, usmerjenih na posebne ciljne skupine, oblikovanje gradiva za dopolnjevanje že dostopnega gradiva ali prilagoditev in uporaba obstoječega gradiva na drugih zemljepisnih območjih ali za druge ciljne skupine;(h) razširjanje rezultatov, pridobljenih v okviru obeh programov Daphne, vključno z njihovo prilagoditvijo, prenosom in uporabo pri drugih upravičencih in na drugih zemljepisnih območjih;(i) opredelitev in krepitev ukrepov, ki pripomorejo k pozitivnemu obravnavanju oseb, ogroženih z nasiljem, in sicer k ravnanju, ki spodbuja spoštovanje do njih ter njihovo dobro počutje in samouresničevanje.Člen 5Financiranje1. Finančni okvir za izvajanje programa Daphne II za obdobje od 1. januarja 2004 do 31. decembra 2008 je 50 milijonov EUR, od katerih jih je 29 milijonov EUR namenjenih za obdobje do 31. decembra 2006.Za obdobje po 31. decembru 2006 se šteje, da je znesek potrjen, če je za to fazo skladen s finančno perspektivo za obdobje z začetkom v letu 2007.2. Letna dodeljena proračunska sredstva odobri proračunski organ v mejah finančne perspektive.3. Na podlagi finančnih sklepov se sklenejo sporazumi o finančni pomoči med Komisijo in upravičenci do finančne pomoči.4. Delež finančne podpore iz proračuna Skupnosti ne presega 80 % celotnih stroškov projekta.Kljub temu pa se lahko dopolnilni ukrepi iz člena 2(2)(b) financirajo do 100 % vrednosti, ob upoštevanju zgornje meje 15 % celotnih letnih dodeljenih finančnih sredstev.Člen 6Izvajanje programa1. Komisija je pristojna za vodenje in izvajanje programa Daphne II ter zagotovi, da so vsi rezultati ali izdelki, financirani iz tega programa, na voljo brezplačno in v elektronski obliki.2. Komisija pri izvajanju tega programa zagotovi uravnoteženost glede treh ciljnih skupin, in sicer otrok, mladih in žensk.3. Ukrepi, potrebni za izvajanje tega sklepa, ki se nanašajo na letni načrt dela, se sprejmejo v skladu z upravljalnim postopkom iz člena 7(2).4. Ukrepi, potrebni za izvajanje tega sklepa, ki se nanašajo na vse druge zadeve, se sprejmejo v skladu s svetovalnim postopkom iz člena 7(3).Člen 7Odbor1. Komisiji pomaga odbor.2. Pri sklicevanju na ta odstavek se uporabita člena 4 in 7 Sklepa 1999/468/ES ob upoštevanju določb člena 8 Sklepa.Rok, določen v členu 4(3) Sklepa 1999/468/ES, je dva meseca.3. Pri sklicevanju na ta odstavek, se uporabita člena 3 in 7 Sklepa 1999/468/ES ob upoštevanju določb člena 8 Sklepa.4. Odbor sprejme poslovnik.Člen 8Spremljanje stanja in vrednotenje1. Komisija sprejme vse ukrepe, potrebne za zagotovitev spremljanja in stalnega vrednotenja programa Daphne II, pri čemer se upoštevajo splošni in posebni cilji, določeni v členu 2, in posebni cilji, določeni v Prilogi.2. Najpozneje do 1. junija 2006 Komisija predloži Evropskemu parlamentu in Svetu poročilo o vrednotenju, s katerim oceni dosedanji pomen, uporabnost, trajnost, učinkovitost in uspešnost programa Daphne II. To poročilo vključuje predhodno oceno v podporo morebitnim prihodnjim ukrepom. Poleg predstavitve predhodnega predloga proračuna za leto 2007 Komisija proračunskemu organu pošlje tudi rezultat kakovostnega in količinskega vrednotenja delovanja v primerjavi z letnim izvedbenim načrtom.V okviru proračunskega postopka za leto 2007 Komisija najpozneje do 1. junija 2006 poroča o skladnosti zneska za leto 2007/2008 z novo finančno perspektivo. Če je primerno, v okviru proračunskega postopka za leto 2007/2008 sprejme ustrezne ukrepe, s katerimi zagotovi skladnost letnih dodeljenih sredstev z novimi finančnimi perspektivami.3. Ob zaključku programa Daphne II Komisija Evropskemu parlamentu in Svetu predloži končno poročilo. Med drugim to poročilo vsebuje informacije o delu, opravljenem v okviru ukrepov iz točke II(c) Priloge, kar predstavlja podlago za vrednotenje potreb po nadaljnjih političnih ukrepih.4. Komisija pošlje poročila iz odstavkov 2 in 3 tudi Evropskemu ekonomsko-socialnemu odboru in Odboru regij.Člen 9Začetek veljavnostiTa sklep začne veljati z dnem objave v Uradnem listu Evropskih skupnosti.V Strasbourgu, 21. aprila 2004Za Evropski parlamentPredsednikP. CoxZa SvetPredsednikD. Roche[1] UL C 208, 3.9.2003, str. 52.[2] UL C 256, 24.10.2003, str. 85.[3] Mnenje Evropskega parlamenta z dne 3. septembra 2003 (še ni bilo objavljano v Uradnem listu), Skupno stališče Sveta z dne 1. decembra 2003 (UL C 54 E, 2.3.2004, str. 1), Stališče Evropskega parlamenta z dne 9. marca 2004 (še ni bilo objavljeno v Uradnem listu) in Sklep Sveta z dne 30. marca 2004.[4] UL C 364, 18.12.2000, str. 1.[5] UL C 59, 23.2.2001, str. 307.[6] UL C 77 E, 28.3.2002, str. 126.[7] UL L 34, 9.2.2000, str. 1.[8] UL C 272 E, 13.11.2003, str. 390.[9] UL L 184, 17.7.1999, str. 23.[10] UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES Evropskega parlamenta in Sveta (UL L 147, 14.6.2003, str. 25).[11] UL L 61, 2.3.2002, str. 29.--------------------------------------------------PRILOGAPOSEBNI CILJI IN UKREPII. NADNACIONALNI UKREPI1. Opredelitev in izmenjava dobre prakse in delovnih izkušenjCilj:podpirati in spodbujati izmenjavo, prilagajanje in uporabo dobre prakse v drugih kontekstih ali na drugih zemljepisnih območjihNa ravni Skupnosti spodbujati in pospeševati izmenjavo dobre prakse za zaščito in v podporo otrokom, mladim in ženskam – žrtvam ali ogroženim skupinam – s posebnim poudarkom na naslednjih področjih:(a) preprečevanje (splošne ali posebne ciljne skupine);(b) zaščita žrtev in podpora le-tem (psihološka, zdravniška, socialna, izobraževalna in pravna pomoč, zagotavljanje bivališča, umik in zaščita žrtev, usposabljanje in ponovno vključevanje v socialno in delovno okolje);(c) postopki za varovanje koristi otrok, zlasti tistih, ki so žrtev prostitucije, mladih in žensk, ki so žrtev nasilja;(d) merjenje dejanskega učinka različnih oblik nasilja na žrtve in družbo v Evropi, da se oblikuje ustrezen ukrep.2. Primerjalne preiskave, študije in raziskaveCilj:preučevati pojave, povezane z nasiljemPodpirati raziskave, študije glede na spol in starost ter primerjalne preiskave na področju nasilja, da se med drugim:(a) raziščejo in ocenijo različni vzroki, okoliščine in mehanizmi pojavljanja in naraščanja nasilja, vključno s prisiljevanjem k dejanjem, kakršno je beračenje ali kraja;(b) analizirajo in primerjajo obstoječi preventivni in zaščitni modeli;(c) razvijejo preventivne in zaščitne prakse;(d) oceni učinek nasilja, tudi v smislu zdravja, na žrtev in družbo kot celoto, vključno z gospodarskimi stroški;(e) preuči možnost razvoja filtrov, s katerimi se preprečuje posredovanje pedofilskega materiala po internetu;(f) opravijo študije o otrocih, ki so žrtev prostitucije, da se s poznavanjem dejavnikov tveganja zagotovi pomoč pri preprečevanju tega pojava.3. Terensko delo z upravičenciCilj:dejavno izvajati preizkušene metode pri preprečevanju nasilja in zaščiti pred njimPodpirati izvajanje metod, modulov usposabljanja in pomoči (psihološke, zdravstvene, socialne, izobraževalne, pravne in pomoči pri ponovnem vključevanju), ki neposredno vključuje upravičence.4. Oblikovanje trajnih multidisciplinarnih omrežijCilj:podpirati in spodbujati k skupnemu delovanju nevladnih (NVO) in drugih organizacij, skupaj z organi lokalnih skupnosti (na pristojni ravni), ki so dejavne v boju proti nasiljuPodpirati vzpostavitev in krepitev multidisciplinarnih omrežij ter spodbujati in podpirati sodelovanje med NVO ter raznimi organizacijami in javnimi organi, da se izboljša raven poznavanja in razumevanja njihovih vlog ter zagotovi celovita multidisciplinarna podpora žrtvam nasilja in ogroženim skupinam.Omrežja bodo zlasti opravljala dejavnosti, namenjene reševanju problemov nasilja in usmerjene k:(a) izdelavi skupnega okvira za analizo nasilja, vključno z opredelitvijo različnih oblik nasilja, njegovih vzrokov in njegovih posledic, in za izvajanje ustreznih multidisciplinarnih ukrepov;(b) ocenjevanje vrst in učinkovitosti ukrepov in praks za preprečevanje in odkrivanje nasilja ter za zagotavljanje podpore žrtvam nasilja, zato da se zlasti poskrbi, da niso nikoli več izpostavljene nasilju;(c) spodbujanje dejavnosti za obravnavanje tega problema na mednarodni in nacionalni ravni.5. Usposabljanje in oblikovanje učnih modulovCilj:razviti učne module za preprečevanje nasilja in pozitivno obravnavoOblikovati in preskušati učne module ter ukrepe za preprečevanje nasilja nad otroki, mladimi in ženskami in za pozitivno obravnavo, pa tudi za obvladovanje konfliktov, namenjene uporabi v šolah in ustanovah za izobraževanje odraslih, združenjih, podjetjih, javnih institucijah in NVO.6. Razvijanje in izvajanje programov obravnavanjaCilj:razviti in izvajati programe obravnavanja za žrtve in ogrožene osebe, kakršni so otroci in mladi, ki so priča domačemu nasilju, na eni strani in storilce na drugi strani, zato da se prepreči nasilje.Ugotavljati mogoče vzroke, okoliščine in mehanizme pojavljanja in naraščanja nasilja, vključno z naravo in motivacijo storilcev nasilja in tistih, ki nasilje uporabljajo v tržne namene, npr. spolno ali nespolno izkoriščanje.Razviti, preskusiti in izvesti programe obravnavanja, temelječe na zgoraj navedenih ugotovitvah.7. Ukrepi ozaveščanja za posebne ciljne skupineCilj:povečati ozaveščenost in raven razumevanja nasilja in preprečevanja nasilja nad otroki, mladimi in ženskami, zato da se spodbudi nična strpnost do nasilja, zagotovi podpora žrtvam in ogroženim skupinam ter poroča o primerih nasiljaDo podpore so med drugim upravičeni naslednji ukrepi:(a) priprava in izvajanje ukrepov obveščanja in ozaveščanja, namenjenih otrokom, mladim in ženskam, zlasti glede morebitnega tveganja v zvezi z nasiljem in glede načinov preprečevanja le-tega; druge ciljne skupine bi lahko vključevale tudi posebne poklice, kakršni so učitelji, izobraževalno osebje, zdravniki, mladinski ali socialni delavci, odvetniki, policijski organi in mediji;(b) razvoj informacijskih virov na ravni Skupnosti za zagotavljanje pomoči in obveščanje NVO in javnih organov o javno dostopnih informacijah, pomembnih za področje nasilja, načinih njegovega preprečevanja in rehabilitaciji žrtev, ki jih zberejo vladni, nevladni, akademski in drugi viri; tako bi moralo biti omogočeno, da se informacije vključijo v vse pomembne informacijske sisteme;(c) spodbujanje uvedbe ukrepov in posebnih služb za krepitev poročanja organom o nasilju in raznih oblikah trgovine z otroki, mladimi in ženskami zaradi spolnega in nespolnega izkoriščanja;(d) spodbujanje kampanj za obveščanje javnosti z uporabo množičnih komunikacijskih sredstev, s poudarkom na obsojanju nasilja in zagotavljanju podpore žrtvam v obliki psihološke, moralne in praktične pomoči.Spodbujala se bo tudi priprava gradiva, ki dopolnjuje že razpoložljivo gradivo, ali pa se to gradivo prilagodi uporabi na drugih zemljepisnih območjih ali za druge ciljne skupine.II. DOPOLNILNI UKREPIDa se zagotovi pokrivanje vseh področij programa v celoti, tudi ob pomanjkanju predlogov ali primernih predlogov za neko področje, bo Komisija izvedla več proaktivnih dejavnosti za zapolnjevanje morebitnih vrzeli.Posledično bodo na pobudo Komisije med drugim iz programa financirani dopolnilni ukrepi na naslednjih področjih:(a) omogočiti razvoj kazalnikov o nasilju, tako da je mogoče merjenje kvantificiranega učinka politik in projektov. To mora temeljiti na obstoječih izkušnjah o vseh oblikah nasilja nad otroki, mladimi in ženskami;(b) vzpostaviti postopek za redno in trajno zbiranje podatkov, po možnosti s pomočjo Eurostata, da se omogoči natančnejše ocenjevanje nasilja v Uniji;(c) opredeliti vprašanja politike, kadar je to mogoče, glede na delo, opravljeno v okviru financiranih projektov, zato da se predlagajo skupne politike o nasilju na ravni Skupnosti in okrepi sodna praksa;(d) analizirati in ovrednotiti financirane projekte za pripravo na evropsko leto proti nasilju;(e) na evropski ravni razširjati dobre prakse, ki izvirajo iz financiranih projektov; to je mogoče doseči različno:(i) priprava in razdeljevanje pisnega gradiva, CD-romov, videov, oblikovanje internetnih strani ter spodbujanje kampanj in spotov za obveščanje javnosti;(ii) začasno dodeljevanje izkušenih strokovnjakov ali njihova izmenjava med organizacijami za pomoč pri izvajanju novih rešitev ali praks, ki so se drugje izkazale za učinkovite;(iii) omogočanje posamezni NVO, da rezultate, pridobljene v okviru obeh programov Daphne, prilagodi drugemu območju v Uniji oziroma kategoriji upravičencev ali pa jih tja oziroma nanje prenese;(iv) uvedba službe za pomoč NVO, zlasti tistim, ki sodelujejo prvič, da pripravijo svoje projekte, se povežejo z drugimi partnerji ter uporabijo in imajo korist od pridobitev programov Daphne;(v) čim tesnejše sodelovanje z javnimi občili;(f) organizirati seminarje za vse zainteresirane v financiranih projektih, da se izboljša sposobnost upravljanja in povezovanja ter podpre izmenjava informacij;(g) izvesti študije in organizirati srečanja strokovnjakov ter seminarje, neposredno povezane z izvedbo ukrepov, katerih sestavni del so.Poleg tega se lahko Komisija pri izvajanju programa obrne na organizacije za tehnično pomoč, ki se bodo financirale znotraj celotnega finančnega okvira, in pod enakimi pogoji na strokovnjake.--------------------------------------------------


title: 2011/294/EU: Sklep Sveta z dne 13. maja 2011 o sklenitvi Protokola o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju

text:
               21.5.2011

               SL

               Uradni list Evropske unije

               L 134/1

         SKLEP SVETA
   z dne 13. maja 2011
   o sklenitvi Protokola o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju
   (2011/294/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 5. oktobra 2006 sprejel Uredbo (ES) št. 1563/2006 o sklenitvi Sporazuma med Evropsko skupnostjo in Zvezo Komori o partnerstvu v ribiškem sektorju (1). K temu sporazumu je priložen protokol.

               (2)

               Evropska unija se je z Zvezo Komori (v nadaljnjem besedilu: Komori) pogajala o novem protokolu, ki plovilom EU omogoča ribolov v vodah, nad katerimi ima suverenost Zveza Komori ali ki spadajo pod jurisdikcijo Zveze Komori glede ribolova.

               (3)

               Po zaključku teh pogajanj je bil 21. maja 2010 parafiran nov protokol in spremenjen z izmenjavo pisem 16. septembra 2010.

               (4)

               V skladu s Sklepom Sveta 2010/783/EU (2) je bil ta novi protokol v imenu Evropske unije podpisan 31. decembra 2010 in se začasno uporablja.

               (5)

               Novi protokol je treba skleniti –

         SPREJEL NASLEDNJI SKLEP:
   Člen 1
   Protokol o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju, se odobri v imenu Evropske unije.
   Člen 2
   Predsednik Sveta v imenu Evropske unije pošlje uradno obvestilo iz člena 14 Protokola (3).
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 13. maja 2011

            Za Svet

            Predsednik

         MARTONYI J.

      (1)  UL L 290, 20.10.2006, str. 6.

      (2)  UL L 335, 18.12.2010 str. 1.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: 2008/183/ES: Sklep Sveta z dne 28. februarja 2008 o imenovanju italijanskega nadomestnega člana Odbora regij

text:
               4.3.2008

               SL

               Uradni list Evropske unije

               L 59/17

      SKLEP SVETA

   z dne 28. februarja 2008
   o imenovanju italijanskega nadomestnega člana Odbora regij
   (2008/183/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi izteka mandata g. CONDORELLIJA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za nadomestnega člana Odbora regij imenuje g. Giovanni SPERANZA, Sindaco del Comune di Lamezia Terme.
   Člen 2
   Ta sklep začne učinkovati na dan sprejetja.

      V Bruslju, 28. februarja 2008

            Za Svet

            Predsednik

         A. VIZJAK

      (1)  UL L 56, 25.2.2006, str. 75.